Jamoatchilik dini tadqiqot instituti

Jamoatchilik dini tadqiqot instituti (inglizcha: Public Religion Research Institute, qisqartma: PRRI) — AQShda joylashgan, notijorat va partiyalardan mustaqil faoliyat yurituvchi tadqiqot va ta’lim tashkiloti hisoblanadi. PRRI turli mavzular bo‘yicha jamoatchilik fikrini o‘rganadigan so‘rovnomalar o‘tkazadi. Tashkilot ayniqsa siyosiy masalalarning diniy qadriyatlar bilan qanday bog‘liqligini miqdoriy va sifatli uslublar orqali chuqur tahlil qilishga ixtisoslashgan. PRRI tomonidan ishlab chiqilgan tadqiqot va ma’lumotlar Amerika diniy madaniyati bo‘yicha ko‘plab ilmiy maqolalarda qo‘llanilgan. Bular orasida iqtisodiy tengsizlik va boylikni qayta taqsimlash, migratsiyaga munosabat, iqlim o‘zgarishi, hamda ijtimoiy kamsitishlarga diniy munosabatlar kabi mavzularni o‘z ichiga olgan tahlillar mavjud.

Tadqiqot
2014-yilda Jamoatchilik dini tadqiqot instituti (PRRI) tashkiloti American Values Atlas nomli interaktiv onlayn platformani ishga tushirdi. Mazkur vosita AQShning 50 ta shtatidagi diniy, siyosiy va demografik tarkib haqida batafsil ma’lumot beradi. Shuningdek, u turli ijtimoiy va siyosiy masalalarga bo‘lgan munosabatlar bo‘yicha ham foydalanuvchilarga statistik ma’lumotlarni taqdim etadi.

American Values Atlas PRRI tadqiqotlariga asoslanib, foydalanuvchilarga vizual xaritalar va grafikalar orqali jamoatchilik fikrining hududiy farqlarini ko‘rish imkonini yaratadi.
Robert P. Jons
Robert P. Jones —  Jamoatchilik dini tadqiqot instituti (PRRI) asoschisi va rahbari hisoblanadi. U ilgari Missuri shtati universitetida diniy tadqiqotlar bo‘yicha assistent professor lavozimida ishlagan.

Jones Emory universitetida dinshunoslik bo‘yicha doktorlik darajasi (Ph.D.), shuningdek Southwestern Baptist Theological Seminarydan magistrlik darajasiga (M.Div.) ega. U bir necha muhim kitoblar muallifi bo‘lib, ulardan eng mashhurlaridan biri — The End of White Christian America (2016)  nomli asar bo‘lib, bu kitob 2019-yilda "Din bo'yicha Grawemeyer mukofoti" ni qo‘lga kiritgan.

Shuningdek, u 2020-yilda chop etilgan "Oq juda uzun: Amerika xristianligida oq ustunlik merosi" nomli kitobning ham muallifidir. Bu asarda Amerika xristianligida oq tanlilar ustunligi merosi haqida so‘z yuritilgan pp. 217-218..

Manbalar